ถ้าวันไหนได้มาเดินเล่นที่ดิโอลด์สยามหรือแถบพาหุรัด ครัวชฏาเป็นที่หนึ่งสำหรับผู้ที่นิยมรสไทยที่ไม่ควรพลาดนะครับ

ร้านนี้ตั้งอยู่ชั้น3ของห้างดิโอลด์สยาม ซึ่งหลายๆท่านอาจจะไม่คุ้นชินเนื่องจากคิดว่ามีแต่คนชราและของโบราณ อันที่จริงที่นี้เป็นแหล่งรวมอาหารหลากรสที่ทำให้ต่อมอาหารของคุณถูกกระตุ้นย้อนกลับไปสมัยเมื่อหลายสิบปีก่อนเลยทีเดียว ร้านครัวชฏาขึ้นมาจากบันไดเลื่อนชั้น3 เดินวกกลับมานิดหน่อยจะเห็นร้านนวดทางขวามือ เดินผ่านร้านนวดไปทางขวามือสุดจะพบร้าน ซึ่งมีการตกแต่งประดับประดาด้วยป้่ไทยและไม้สัก เมื่อเข้าไปในร้านพนักงานค่อนข้างเป็นกันเอง บรรยากาศเรียบๆเหมาะกับการพักผ่อนในสยามเก่าแห่งนี้พร้อมเพลงเก่าๆเคล้าไปพร้อมเพรียงกัน

อาหารที่แนะนำ
1.ต้มยำเอ็นหมู 
เอ็นหมูใสกรุบกรอบนอกนิ่มหยุ่นใน ที่ต้มได้พอดีรสสัมผัส ผสานกับรสเปรี้ยว เผ็ดและกลิ่นเครื่องเทศที่แสดงความโดดเด่นได้ชัดเจน

2. หอยลายผัดพริกเผา
หอยลายเสิร์ฟร้อนที่ผัดพอดีกับน้ำพริกเผาและใบโหระพา รสนุ่มไม่แหลมเกินไป

3. ปลาหมึกนึ่งมะนาว
ปลาหมึกที่นึ่งได้ไม่เหนียวเกินไป ปรุงรสลงตัวด้วยน้ำซุปรสจัด และกระเทียมสด พริกสด ให้กลิ่นอายของทะเลสดชื่น

เจ้าของร้านและพนักงานเป็นกันเองและมีอัธยาศัยดีมาก ทำให้ชวนระลึกถึงเสน่ห์ไทยที่ถูกลืมเลือนคือรอยยิ้มพิมใจอันผู้มาเยือนจะได้รับอย่างสม่ำเสมอ

ใครสนใจรสไทยๆก็ไม่ควรพลาด ที่สำคัญที่ร้านมีเฉาก้วยเย็นๆ ลูกชิดและสละลอยแก้วให้ปิดท้ายคลายเผ็ดกันด้วย